CELEX: E2013P0004
Language: fi
Date: 2013-04-06 00:00:00
Title: DB Schenkerin 6 päivänä huhtikuuta 2013 EFTAn valvontaviranomaista vastaan nostama kanne (Asia E-4/13)

20.6.2013   
            
            
               FI
            
            
               Euroopan unionin virallinen lehti
            
            
               C 174/11
            
         DB Schenkerin 6 päivänä huhtikuuta 2013 EFTAn valvontaviranomaista vastaan nostama kanne
   (Asia E-4/13)
   2013/C 174/07
   Schenker North AB, Schenker Privpak AB ja Schenker Privpak AS (yhdessä DB Schenker), asiamiehenään asianajaja Jon Midthjell asianajotoimistosta Advokatfirmaet Midthjell AS, Grev Wedels plass 5, 0151 Oslo, Norja, ovat nostaneet 6 päivänä huhtikuuta 2013 EFTAn tuomioistuimessa kanteen EFTAn valvontaviranomaista vastaan.
   Kantajat kehottavat EFTAn tuomioistuinta
   
               1)
            
            
               kumoamaan EFTAn valvontaviranomaisen 7 päivänä helmikuuta 2013 asiassa N:o 73038 (DB Schenker – asiakirjoihin tutustuminen) antaman päätöksen siltä osin kuin siinä evätään mahdollisuus tutustua asiassa N:o 34250 (Norway Post/Privpak) tehtyä tarkastuskäyntiä koskeviin asiakirjoihin.
            
         
               2)
            
            
               määräämään EFTAn valvontaviranomaisen (ja mahdolliset väliintulijat) maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantajat Schenker North AB, Schenker Privpak AB ja Schenker Privpak AS kuuluvat DB Schenkeriin, joka on kansainvälinen huolinta- ja logistiikka-alan konserni. Schenker North AB vastaa konsernin Norjassa, Ruotsissa ja Tanskassa harjoittamasta liiketoiminnasta, joka kattaa myös tytäryhtiöiden Schenker Privpak AS:n ja Schenker Privpak AB:n toiminnan.
            
         
               —
            
            
               Kantajat esittivät 3 päivänä elokuuta 2010 pyynnön tutustua asian N:o 34250 asiakirjoihin sen mukaisesti, mitä määrätään asiakirjojen julkisuutta koskevissa säännöissä (”RAD-säännöt”), jotka on vahvistettu 27 päivänä kesäkuuta 2008 annetulla EFTAn valvontaviranomaisen päätöksellä N:o 407/08/KOL. EFTAn valvontaviranomainen eväsi 16 päivänä elokuuta 2011 päivätyllä päätöksellä tutustumisen tiettyihin asiakirja-aineistossa oleviin asiakirjoihin (tarkastuskäyntiä koskevat asiakirjat). Päätös kumottiin 21 päivänä joulukuuta 2012 EFTAn tuomioistuimen tuomiolla asiassa E-14/11 siltä osin kuin se eväsi täyden tai osittaisen tutustumisen tarkastuskäyntiä koskeviin asiakirjoihin asiassa N:o 34250 Norway Post/Privpak.
            
         
               —
            
            
               Uusista asiakirjojen julkisuutta koskevista säännöistä, jäljempänä ’RAD 2012 -säännöt’, säädetään EFTAn valvontaviranomaisen 5 päivänä syyskuuta 2012 antamassa päätöksessä N:o 300/12/KOL. Helmikuun 7 päivänä 2013 EFTAn valvontaviranomainen antoi päätöksen, jolla se eväsi tutustumisen useisiin tarkastuskäyntiä koskeviin asiakirjoihin RAD 2012 -sääntöjen nojalla. Kantajat vaativat päätöksen kumoamista valvonta- ja tuomioistuinsopimuksen 36 artiklan nojalla.
            
         Kantajat esittävät, että EFTAn valvontaviranomainen on muun muassa
   
               —
            
            
               ottanut sääntöjen vastaisen lähtökohdan katsomalla, etteivät RAD 2012 -säännöt ole osa ETA:n lainsäädäntöä eikä niitä koske yhdenmukaisen tulkinnan periaate, ja sääntöjen vastaisesti soveltanut uusia sääntöjä taannehtivin vaikutuksin;
            
         
               —
            
            
               rikkonut RAD 2012 -sääntöjen 4 artiklan 4 kohtaa sekä perusteluvelvollisuuttaan, vrt. valvonta- ja tuomioistuinsopimuksen 16 artikla; sekä
            
         
               —
            
            
               loukannut RAD 2012 -sääntöjen 4 artiklan 9 kohdassa annettua tutustumisoikeutta asiakirjojen osiin sekä rikkonut perusteluvelvollisuuttaan, vrt. valvonta- ja tuomioistuinsopimuksen 16 artikla.